Meur a skol a zo, war un ahel daou boent pellañ dezhañ. Diouzh un tu, a gleiz, lakaomp, emañ ar re a fell dezho chom an tostañ ma chellont diouzh an destenn, zoken ma vez iskis un tammig an disoch er yezh nevez. Ar pal gant an droerien se a zo reiñ un tañva eus an doare ma vez lennet an destenn en orin. Un darn anezho moarvat o deus gouzañvet kentelioù lennegezh e-lech ma oa tu da sevel ur arguzenn a-bezh diwar ur virgulenn. Na choarzhit ket, graet am eus bet-se e saozneg dija, ha me  gant ma aotreegezh hepken (!). An disterañ ger, an disterañ pik pe an disterañ soniad zoken a vez dielfennet, pe implijet evit an dielfennañ dan nebeutañ. Kalz sonioù kalet ? Un aergelch rust, teñval, feuls… Emezo… Pe plijout a re ar gerioù dar skrivagner ? Ne oa nemet ar re se gantañ ? Opala ! Tamm ebet. Pep lizherenn a zo RAKSOÑJET, zoken pa neo ket barzhoniezh! Penaos gellout treiñ un destenn neuze, ma vez kollet kement a ditouroù ?